Met die heropen van OR Tambo Lughawe kan vliegtuiggeraas 'n steurnis wees. Wanneer die Sportskroeg by Ferreiras aan die gang is op sekere aande, is die doef-doef van die musiek irriterend. Verder was die verblyf baie aangenaam.
Woonstel is baie goeie waarde vir geld en regtig gemaklik om in te bly. Ek was daar met my twee kleintjies en wat baie sleg was, was dat ons nie vooraf geweet het dat die woonstel teenaan die pad is nie. Ek verstaan dat niks aan die geraas gedoen kan word nie, maar inligting hieroor hoort in die beskrywing van die spesifieke woonstel te verskyn. Karre jaag heelnag en sommer weer vroegoggend in die pad af. Dit is niks lekker nadat ek van Kaapstad af gery het nie en baie moeg was! Verder was dit perfek vir wat ons nodig gehad het.
Die eenheid was baie skoon, netjies en agtermekaar. Dit word elke dag gediens. Personeel is baie hulpvaardig. Die enigste klein klagte is i.v.m. die warm water. Die eerste oggend het ons nie warm water gehad het nie, blykbaar a.g.v. 'n pap battery in die gasgeiser en die toevloei van warm water is nie egalig nie. Die ligging van die meenthuis is gerieflik sentraal, maar raserig.